CELEX: 62016TN0463
Language: hr
Date: 2016-08-22 00:00:00
Title: Predmet T-463/16: Tužba podnesena 22. kolovoza 2016. – Portugal protiv Komisije

24.10.2016   
            
            
               HR
            
            
               Službeni list Europske unije
            
            
               C 392/44
            
         Tužba podnesena 22. kolovoza 2016. – Portugal protiv Komisije
   (Predmet T-463/16)
   (2016/C 392/58)
   Jezik postupka: portugalski
   
      Stranke
   
   
      Tužitelj: Portugalska Republika (zastupnici: L. Inez Fernandes, M. Figueiredo, P. Estêvão i J. Saraiva de Almeida, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               Poništi Provedbenu odluku Komisije (EU) 2016/1059 оd 20. lipnja 2016. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (priopćeno 21. lipnja 2016. pod brojem dokumenta C(2016) 3753) s obzirom na to da iz financiranja Europske unije isključuje iznos od 8 984 891,60 eura, u koji su uključeni troškovi izdataka koje je prijavila Portugalska Republika u okviru mjere „Višestruka sukladnost” za obračunska razdoblja 2011., 2012. i 2013.
            
         
               —
            
            
               Naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
               1.
            
            
               Prvi tužbeni razlog temelji se na nedostatku u obrazloženju i povredi članka 11. Uredbe Komisije (EZ) br. 885/2006 od 21. lipnja 2006. o utvrđivanju detaljnih pravila za primjenu Uredbe Vijeća (EZ) br. 1290/2005 u pogledu akreditacije agencija za plaćanja i drugih tijela te poravnanja računa EFJP-a i EPFRR-a (SL 2006., L 171, str. 90.) (SL, posebno izdanje na hrvatskom jeziku, poglavlje 14., svezak 2., str. 88.).
            
         
               2.
            
            
               Drugi tužbeni razlog temelji se na povredi članka 24. Uredbe Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (SL 2009., L 30, str. 16.) (SL, posebno izdanje na hrvatskom jeziku, poglavlje 3., svezak 19., str. 199.), članka 54. drugog podstavka točke (c) i članka 71. Uredbe Komisije (EZ) br. 1122/2009 od 30. studenoga 2009. o utvrđivanju detaljnih pravila za provedbu Uredbe Vijeća (EZ) br. 73/2009 u pogledu višestruke sukladnosti, modulacije i integriranog administrativnog i kontrolnog sustava, u okviru programa izravne potpore za poljoprivrednike predviđenih u navedenoj Uredbi, kao i za provedbu Uredbe Vijeća (EZ) br. 1234/2007 u pogledu višestruke sukladnosti u okviru programa potpore predviđenog za sektor vina (SL 2009., L 316, str. 65.) (SL, posebno izdanje na hrvatskom jeziku, poglavlje 3., svezak 20., str. 231.).
            
         
               3.
            
            
               Treći tužbeni razlog temelji se na povredi članaka 26. i 53. Uredbe (EZ) br. 1122/2009.
            
         
               4.
            
            
               Četvrti tužbeni razlog temelji se na nedostatku u obrazloženju.
            
         
               5.
            
            
               Peti tužbeni razlog temelji se na povredi načela ne bis in idem.
               
            
         
               6.
            
            
               Šesti tužbeni razlog temelji se na povredi načela proporcionalnosti i članka 31. Uredbe Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL 2005., L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.).